English: Rhun ap Iorwerth there talks about squaring a particular circle, but as I understand it, the demand is that England do for high-risk areas in England as the legislation is in Wales, yet Plaid are abstaining on the legislation to put these four counties in north Wales into lockdown. They demand that the UK Government should, by force of law, vote to have those lockdowns around county areas or local authority areas in England that they refuse to support for Wales. I'm delighted to see that the Conservatives are again voting against these lockdown measures for the four north Wales counties, as they did for south Wales, except for Llanelli. The lack of clarity here: why a county border? Why is it going across the county border? In an affected area where you've got four together, why is it so dangerous to go from one of those four counties to the others when they have similar levels of infections? Why is it safe to go within your council area, or in the case of Ministers, to go from their home to Cathays Park but not here, yet going beyond them is suddenly dangerous? How can you demand that the UK Government does for England what even your general supporters in Plaid here refuse to do for Wales? You added to this, or the First Minister did, to the letter to the Prime Minister, apparently a scientific study, or so it was described. I think it's been ably described, at least as much as possible on the limited information, by Andrew R.T. Davies, but if even the authors don't consider that it demonstrates anything, and if it's not peer reviewed, of what value is this, and how on earth is it going to persuade the Prime Minister to do to England what you have done to Wales? Now, the First Minister, in questions earlier, I think made a number of comments about this paper, and I'm not wholly sure whether I understood him or not, but I think there was a reference to having them investigate the sewers and test various human waste in different concentrations and how much coronavirus there was, and then somehow that was mapped onto the human genome and it was determined that an increasing amount of it was from people with genomes who must be from England rather than from Wales. Now, I'm hoping I misunderstood what the First Minister said, but can you confirm that and can you publish this study so that Members of the Senedd as well as the Prime Minister can see the validity or otherwise of something that, from what we've seen, sounds pretty unpersuasive? We'll be voting against these regulations, No. 16, for the further lockdown. Regulations No. 17, on balance we've decided to support. I think they reopen ice rinks, and we do think it's a good idea to at least allow single-person households to mix with another household. Could you, though, Minister, clear up ambiguity in what you said earlier, because you said that the maximum number must be two, but you didn't specify whether it was two individuals or two households? So, one of the households has to be a single individual; can they mix with another household with more than one individual in it, or only with another single-member household? Thank you.
Welsh: Mae Rhun ap Iorwerth yn y fan yna yn sôn am wneud cylch penodol yn sgwâr, ond yn ôl yr hyn a ddeallaf i, y galw yw bod Lloegr yn gwneud yr un peth gydag ardaloedd risg uchel yn Lloegr ag y mae'r ddeddfwriaeth yn ei wneud yng Nghymru, ac eto mae Plaid Cymru yn ymatal ar y ddeddfwriaeth i roi'r pedair sir hyn yn y gogledd dan gyfyngiadau symud. Maen nhw'n mynnu y dylai Llywodraeth y DU, drwy rym y gyfraith, bleidleisio i gael y cyfyngiadau symud hynny o amgylch ardaloedd sirol neu ardaloedd awdurdodau lleol yn Lloegr y maen nhw'n gwrthod eu cefnogi yng Nghymru. Rwy'n falch iawn o weld bod y Ceidwadwyr unwaith eto yn pleidleisio yn erbyn y mesurau cyfyngiadau symud hyn ar gyfer y pedair sir yn y gogledd, fel y gwnaethon nhw yn y de, ac eithrio Llanelli. Y diffyg eglurder yma: pam ffin sirol? Pam mae'n mynd dros y ffin sirol? Mewn ardal dan sylw lle mae gennych chi bedwar gyda'i gilydd, pam mae mor beryglus mynd o un o'r pedair sir hynny i'r lleill pan fo ganddyn nhw lefelau tebyg o heintiau? Pam mae'n ddiogel mynd o fewn ardal eich cyngor, neu yn achos Gweinidogion, i fynd o'u cartref i Barc Cathays ond nid i'r fan yma, ac eto mae mynd y tu hwnt iddyn nhw yn beryglus yn sydyn? Sut y gallwch chi fynnu bod Llywodraeth y DU yn gwneud yn Lloegr yr hyn y mae hyd yn oed eich cefnogwyr cyffredinol ym Mhlaid Cymru yn y fan yma yn gwrthod ei wneud yng Nghymru? Fe wnaethoch chi ychwanegu at hyn, neu fe wnaeth y Prif Weinidog, at y llythyr at Brif Weinidog y DU, astudiaeth wyddonol, mae'n debyg, neu felly y cafodd ei disgrifio. Rwy'n credu ei bod wedi ei disgrifio yn fedrus, o leiaf gymaint â phosibl ar sail yr wybodaeth gyfyngedig, gan Andrew R.T. Davies, ond os nad yw hyd yn oed yr awduron o'r farn ei bod yn dangos unrhyw beth, ac os nad yw wedi ei hadolygu gan gymheiriaid, o ba werth yw hyn, a sut ar y ddaear y mae'n mynd i argyhoeddi'r Prif Weinidog i wneud yn Lloegr yr hyn yr ydych wedi ei wneud yng Nghymru? Nawr, mewn cwestiynau yn gynharach, fe wnaeth y Prif Weinidog, rwy'n credu, nifer o sylwadau ynghylch y papur hwn, ac nid wyf i'n hollol siŵr a oeddwn i'n ei ddeall ai peidio, ond rwy'n credu y gwnaeth gyfeirio atyn nhw'n ymchwilio i garthffosydd a phrofi gwastraff dynol amrywiol mewn gwahanol grynodiadau a faint o'r coronafeirws oedd i'w weld, ac yna rywsut y cafodd hynny ei fapio ar y genom dynol a phenderfynwyd bod mwyfwy ohono gan bobl â genomau y mae'n rhaid eu bod o Loegr yn hytrach nag o Gymru. Nawr, rwy'n gobeithio fy mod i wedi camddeall yr hyn a ddywedodd y Prif Weinidog, ond a wnewch chi gadarnhau hynny ac a wnewch chi gyhoeddi'r astudiaeth hon fel y gall Aelodau'r Senedd yn ogystal â'r Prif Weinidog weld dilysrwydd, neu fel arall, rywbeth sydd, o'r hyn yr ydym ni wedi ei weld, yn swnio'n eithaf amherswadiol? Byddwn ni'n pleidleisio yn erbyn y rheoliadau hyn, Rhif 16, i orfodi cyfyngiadau pellach. Rydym ni wedi penderfynu cefnogi Rheoliadau Rhif 17 ar y cyfan. Rwy'n credu eu bod nhw yn ailagor canolfannau sglefrio iâ, ac rydym ni yn credu ei fod yn syniad da caniatáu o leiaf i aelwydydd un person gymysgu ag aelwyd arall. Fodd bynnag, Gweinidog, a wnewch chi egluro'r amwysedd yn yr hyn y gwnaethoch ei ddweud yn gynharach, oherwydd fe wnaethoch chi ddweud bod yn rhaid i'r nifer uchaf fod yn ddau, ond ni wnaethoch nodi ai dau unigolyn neu ddwy aelwyd oedd hynny? Felly, mae'n rhaid i un o'r aelwydydd fod yn unigolyn unigol; ydyn nhw'n cael cymysgu ag aelwyd arall â mwy nag un unigolyn ynddi, neu ag aelwyd un aelod arall yn unig? Diolch.